stanford-oval/wikipedia huggingface dataset:
קלווין פיליפס
סטטיסטיקות קריירה > מועדונים

מעודכן ל-30 בדצמבר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לידס יונייטד | 2014/2015 | פוטבול ליג צ'מפיונשיפ | 2 | 1 | 0 | 0 | 0 | 0 | — | — | — | — | 2 | 1 |
| לידס יונייטד | 2015/2016 | פוטבול ליג צ'מפיונשיפ | 10 | 0 | 0 | 0 | 0 | 0 | — | — | — | — | 10 | 0 |
| לידס יונייטד | 2016/2017 | פוטבול ליג צ'מפיונשיפ | 33 | 1 | 2 | 0 | 5 | 0 | — | — | — | — | 40 | 1 |
| לידס יונייטד | 2017/2018 | פוטבול ליג צ'מפיונשיפ | 41 | 7 | 1 | 0 | 1 | 0 | — | — | — | — | 43 | 7 |
| לידס יונייטד | 2018/2019 | פוטבול ליג צ'מפיונשיפ | 42 | 1 | 0 | 0 | 2 | 0 | — | — | 2 | 0 | 46 | 1 |
| לידס יונייטד | 2019/2020 | פוטבול ליג צ'מפיונשיפ | 37 | 2 | 1 | 0 | 2 | 0 | — | — | — | — | 40 | 2 |
| לידס יונייטד | 2020/2021 | פרמייר ליג | 29 | 1 | 1 | 0 | 0 | 0 | — | — | — | — | 30 | 1 |
| לידס יונייטד | 2021/2022 | פרמייר ליג | 20 | 0 | 0 | 0 | 3 | 1 | — | — | — | — | 23 | 1 |
| לידס יונייטד | סך הכול | סך הכול | 214 | 13 | 5 | 0 | 13 | 1 | — | — | 2 | 0 | 234 | 14 |
| מנצ'סטר סיטי | 2022/2023 | פרמייר ליג | 12 | 0 | 4 | 0 | 2 | 0 | 3 | 0 | 0 | 0 | 21 | 0 |
| מנצ'סטר סיטי | 2023/2024 | פרמייר ליג | 4 | 0 | 0 | 0 | 1 | 0 | 4 | 1 | 1 | 0 | 10 | 1 |
| מנצ'סטר סיטי | סך הכול | סך הכול | 16 | 0 | 4 | 0 | 3 | 0 | 7 | 1 | 1 | 0 | 31 | 1 |
| ווסטהאם יונייטד (השאלה) | 2023/2024 | פרמייר ליג | 8 | 0 | — | — | — | — | 0 | 0 | — | — | 8 | 0 |
| איפסוויץ' טאון (השאלה) | 2024/2025 | פרמייר ליג | 10 | 0 | — | — | 1 | 0 | — | — | — | — | 11 | 0 |
| סך הכול בקריירה | סך הכול בקריירה | סך הכול בקריירה | 248 | 13 | 9 | 0 | 17 | 1 | 7 | 0 | 3 | 0 | 284 | 15 |
↑  הופעות בשלב הפלייאוף של הצ'מפיונשיפ
1 2  הופעות בליגת האלופות
↑  הופעה בגביע העולם למועדונים
סטטיסטיקות קריירה > קריירה בינלאומית

מעודכן ל-14 ביוני 2022
| נבחרת בינלאומית | שנה | הופעות | שערים |
| --- | --- | --- | --- |
| אנגליה | 2020 | 4 | 0 |
| אנגליה | 2021 | 15 | 0 |
| אנגליה | 2022 | 6 | 0 |
| אנגליה | 2023 | 6 | 1 |
| סה"כ | סה"כ | 31 | 1 |
תארים > קבוצתיים

פוטבול ליג צ'מפיונשיפ (1): 2019/2020
מנצ'סטר סיטי
אליפות אנגליה: 2022/2023
הגביע האנגלי: 2022/2023
ליגת האלופות: 2022/2023
הסופר קאפ האירופי: 2023
תארים > אישיים

השחקן הצעיר המצטיין של החודש בצ'מפיונשיפ: אוקטובר 2016
נבחרת מצטייני העונה של הצ'מפיונשיפ: 2018/2019
נבחרת מצטייני העונה של התאחדות הכדורגלנים המקצוענים באנגליה: 2019/2020
Queen II

Queen II הוא אלבומה השני של להקת הרוק קווין. האלבום הופץ בשנת 1974, כשנה לאחר צאת אלבומם הראשון.
היסטוריה

בסוף נובמבר 1972, משהסתיימו ההקלטות לאלבום הבכורה שלה, עמדה הלהקה לצאת לסיבוב הופעות למטרת שיווקו. בשל בעיות בהנהלתה, נאלצה הלהקה להוציא את האלבום תחת חברת ההקלטות העצמאית, טריידנט, ובנוסף הוא יצא כשמונה חודשים לאחר סיום העבודה עליו. בזמן הזה, חברי הלהקה כבר החלו לעבוד על חומרים נוספים לאלבום השני והיו להוטים להתחיל בהקלטות. מספר שירים חדשים נכתבו מיד לאחר צאת האלבום הראשון וחלק מהשירים שנכתבו כבר, עברו חידוש.
באוגוסט 1973 חזרו חברי הלהקה אל אולפני טריידנט, כשהפעם התאפשר להם להשתמש באולפן בשעות נוחות יותר. עבור אלבום שנחשב מורכב יחסית, עם ביצועים ווקאליים, הרמוניות וכלי נגינה בעלי רבדים רבים, הוא הוקלט בזמן קצר - כחודש. גרסה מלאה לקטע האינסטרומנטלי שחותם את אלבום הבכורה "Seven Seas Of Rhye", נכללה באלבום, בידיעה מראש שהשיר יהיה הסינגל הראשי של האלבום. אחרי הכישלון המסחרי של הסינגל "Keep Yourself Alive", מאלבום הבכורה, החליטו חברי הלהקה שעליהם ליצור סינגל שלא יהיה ארוך מדי, ללא פתיח או סולו גיטרה. השירים "Ogre Battle" ו-"Father to Son" נכתבו בתקופה של אלבום הבכורה, אך הלהקה החליטה לדחות את הקלטתם.
מיתולוגיה ואומנות היו שניים מתחביביו של מרקיורי והם באו לידי ביטוי בשיר "The Fairy Feller's Master Stroke" ("מכת המחץ של חוטב העצים של הפיות"), שקיבל את שמו מציור של ריצ'רד דאד באותו השם(אנ'). המאורעות בתמונה הם בהשראת דמויות אגדיות כשבציור הן מסתודדות סביב חוטב העצים כדי לצפות בו מפצח אגוז עבור הכרכרה החדשה של המלכה מאב.
השיר "See What A Fool I've Been" הוא מהתקופה בטרם הצטרפותו של פרדי מרקיורי ללהקה, כשעוד נקראה סמייל. השיר נכתב בהשראת זיכרון של בריאן מיי מתוכנית טלוויזיה בה בוצע שיר הבלוז, "That's How I Feel", על ידי סוני, טרי ובראוני מקגי (מיי גילה מחדש את השיר בשנת 2004, לאחר שמעריץ מצא אותו עבורו).
מיק רוק(אנ') התבקש לעשות את עבודת הצילום לעיצוב עטיפת האלבום. מרקיורי הושפע מצילום של השחקנית מרלן דיטריך מביטה באפלה אל זרקור לבן, כשעשן הסיגריה שלה מקיף אותה, והצילום לאלבום נעשה בהשראתו. עטיפת האלבום הפכה לאחת מהתמונות המזוהות ביותר עם הלהקה, כשבהמשך היא השתמשה בה לבסיס קליפ הפרומו של הלהיט "Bohemian Rhapsody".
בסוף שנת 1973 האלבום הושלם. הלהקה הוסיפה את השירים "Ogre Battle" ,"Procession" ו-"Father To Son" באופן מידי לרשימת השירים בהופעות שלהם ויצאה לסבב אינטנסיבי. פעם נוספת, אולפני טריידנט עיכבו את הוצאת האלבום מכיוון שבאותה התקופה אלבום הבכורה של קווין רק יצא לשוק באנגליה וטרם יצא לשוק בארצות הברית. לבסוף, Queen II יצא לחנויות באנגליה ב-8 במרץ 1974.
האלבום הצליח בבריטניה והגיע למקום החמישי במצעדים, אך המכירות בארצות הברית לא הראו הצלחה מסחררת. בנוסף, הסינגל שליווה את האלבום, "Seven Seas of Rhye", הגיע למקום העשירי במצעד הבריטי. באלבום זה הלהקה עיצבה את הסאונד הייחודי שלה, הכולל שילוב בין מוזיקת רוק ומוטיבים של מוזיקה קלאסית וכן כולל השפעות ניכרות מהרוק המתקדם: אלבום בעל קונספט, מחולק לחלקים ולנושאים שונים, המשכיות בין השירים ועוד.
מבנה האלבום

במקור, האלבום חולק לשני חלקים, כאשר בגרסת התקליט, כל צד בתקליט היווה אחד משני החלקים. הצד הראשון נקרא "White Side" ("הצד הלבן") הכולל שירים בעלי מורכבות מוזיקלית פשוטה יחסית. כל השירים בחלק הזה נכתבו בידי בריאן מיי, מלבד שיר אחד, "The Loser In The End", שנכתב על ידי מתופף הלהקה, רוג'ר טיילור. הצד השני של האלבום נקרא "Black Side" ("הצד השחור"). שירי צד זה נכתבו בידי פרדי מרקיורי, שירים בעלי מורכבות מוזיקלית רבה יותר, הן בלחנים והן במלל המורכב שעוסק בנושאים פנטזיים ואגדיים, כגון מלוכה, מפלצות, פיות וספנים. השירים באלבום מתחברים ויוצרים סיפור אחד מתמשך.
מוטיב המלכה הוא מוטיב החוזר על עצמו בשני החלקים באלבום, כשהוא מופיע בשיר מסוים שמהווה את השיא של כל חלק. בחלק הראשון זהו השיר "(As It Began) White Queen" (מלכה לבנה) ובחלק השני השיר הוא "The March Of The Black Queen" ("תהלוכת המלכה השחורה"), שמהווה את שיא הדרמה בחלק הזה ובאלבום כולו. הייחודיות בשיר היא במורכבות שלו, שכוללת מעברים לא עקביים בין קטעי מוזיקה רגועה למוזיקה כבדה ומלאת דרמה. השיא מהווה ניצנים ראשונים ללהיט העתיד לבוא של הלהקה- "Bohemian Rhapsody".
רשימת השירים

כל השירים בצד הלבן נכתבו על ידי בריאן מיי (אלא אם צוין אחרת). כל השירים בצד השחור נכתבו על ידי פרדי מרקיורי.
| צד לבן> מס' | צד לבן> שם | צד לבן> כותב(ים) | צד לבן> משך | צד לבן>  | צד לבן>  | צד לבן>  | צד לבן>  | צד לבן>  | צד לבן>  |
| --- | --- | --- | --- | --- | --- | --- | --- | --- | --- |
| 1. | Procession (אינסטרומטלי)   |   | 1:12 |  |  |  |  |  |  |
| 2. | Father to Son  |   | 6:14 |  |  |  |  |  |  |
| 3. | (White Queen (As It Began  |   | 4:34 |  |  |  |  |  |  |
| 4. | Some Day One Day  |   | 4:23 |  |  |  |  |  |  |
| 5. | The Loser in the End  | רוג'ר טיילור | 4:02 |  |  |  |  |  |  |
| צד שחור> מס' | צד שחור> שם | צד שחור> כותב(ים) | צד שחור> משך | צד שחור>  | צד שחור>  | צד שחור>  | צד שחור>  | צד שחור>  | צד שחור>  |
| --- | --- | --- | --- | --- | --- | --- | --- | --- | --- |
| 6. | Ogre Battle  |   | 4:10 |  |  |  |  |  |  |
| 7. | The Fairy Feller's Master-Stroke  |   | 2:40 |  |  |  |  |  |  |
| 8. | Nevermore  |   | 1:15 |  |  |  |  |  |  |
| 9. | The March Of The Black Queen  |   | 6:33 |  |  |  |  |  |  |
| 10. | Funny How Love Is  |   | 2:50 |  |  |  |  |  |  |
| 11. | Seven Seas of Rhye  |   | 2:50 |  |  |  |  |  |  |
| משך כולל: | משך כולל: | משך כולל: | 40:35 |  |  |  |  |  |  |
| רצועת בונוס במהדורת הוליווד רקורדס משנת 1991> מס' | רצועת בונוס במהדורת הוליווד רקורדס משנת 1991> שם | רצועת בונוס במהדורת הוליווד רקורדס משנת 1991> כותב(ים) | רצועת בונוס במהדורת הוליווד רקורדס משנת 1991> משך | רצועת בונוס במהדורת הוליווד רקורדס משנת 1991>  | רצועת בונוס במהדורת הוליווד רקורדס משנת 1991>  | רצועת בונוס במהדורת הוליווד רקורדס משנת 1991>  | רצועת בונוס במהדורת הוליווד רקורדס משנת 1991>  | רצועת בונוס במהדורת הוליווד רקורדס משנת 1991>  | רצועת בונוס במהדורת הוליווד רקורדס משנת 1991>  |
| --- | --- | --- | --- | --- | --- | --- | --- | --- | --- |
| 1. | See What A Fool I've Been  | בריאן מיי | 4:32 |  |  |  |  |  |  |
| 2. | Ogre Battle‏ (1991 Bonus Remix)   |   | 3:27 |  |  |  |  |  |  |
| 3. | Seven Seas Of Rhye‏ (1991 Bonus Remix)   |   | 6:35 |  |  |  |  |  |  |
| רצועות בונוס במהדורת Anniversary משנת 2011> מס' | רצועות בונוס במהדורת Anniversary משנת 2011> שם | רצועות בונוס במהדורת Anniversary משנת 2011> משך | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  |
| --- | --- | --- | --- | --- | --- | --- | --- | --- | --- |
| 1. | See What a Fool I've Been‏ (BBC Session July 1973 [Remix 2011]‎)   | 4:22 |  |  |  |  |  |  |  |
| 2. | White Queen (As It Began)‎‏ (Live at Hammersmith Odeon, December 1975)   | 5:32 |  |  |  |  |  |  |  |
| 3. | Seven Seas of Rhye‏ (Instrumental Mix)   | 3:09 |  |  |  |  |  |  |  |
| 4. | Nevermore‏ (BBC Session, April 1974)   | 1:27 |  |  |  |  |  |  |  |
| 5. | See What a Fool I've Been‏ (B-Side Version February 1974)   | 4:31 |  |  |  |  |  |  |  |
משתתפים

פרדי מרקיורי - שירה, פסנתר, צ'מבלו
בריאן מיי - גיטרה, פסנתר ("Father to Son"), קולות רקע ושירה ("Some Day One Day")
ג'ון דיקון - גיטרה בס, גיטרה אקוסטית
רוג'ר טיילור - תופים, כלי הקשה, קולות רקע ושירה ("The Loser In The End")
רוי תומאס בייקר - קסטנייטות, סטיילופון
לובוב אקסלרוד

| --- | --- |

 לידה:  1868 Vileysky Uyezd, האימפריה הרוסית 
 פטירה:  5 בפברואר 1946 (בגיל 78 בערך) מוסקבה, ברה"מ 
 מדינה:  האימפריה הרוסית, ברית המועצות 
 מקום קבורה:  בית הקברות דונסקויה החדש 
 השכלה:  אוניברסיטת ברן (1900) 
 מעסיק:  אוניברסיטת מוסקבה 
 מפלגה:  מפלגת הפועלים הסוציאל-דמוקרטית הרוסית 
 
לובוב (אסתר) איזקובנה אקסלרוד (רוסית: Любо́вь (Эмтер) Исаа́ковна Аксельро́д;‏ 1868 פלך וילנה – 5 בפברואר 1946 מוסקבה) הייתה מהפכנית יהודיה-רוסית, פילוסופית, חוקרת ספרות ופובליציסטית. כינויה הספרותי היה "אורתודוקס".
קורות חיים

אקסלרוד נולדה בעיירה דונילוביצ'ה בפלך וילנה (כיום חלק ממחוז ויטבסק שבבלארוס), אביה היה רב. בגיל 16 היא הצטרפה לתנועה מהפכנית. ב-1887 לאחר ניסיון כושל להתנקש בחייו של אלכסנדר השלישי היא היגרה לצרפת, יותר מאוחר עברה לשווייץ. לאחר עזיבתה את ביתה היא כמעט לגמרי ניתקה את קשריה עם היהדות. בשווייץ היא לקחה חלק פעיל בתנועות מהפכניות של המהגרים הרוסים. עד 1892 הייתה פעילה בתנועת הנרודניקים, אך בשנה זו עזבה את התנועה והחלה לתמוך ברעיונות המרקסיזם, היא הצטרפה אל תנועת שחרור העמל (רוסית: Освобождение труда, אוסבובּוז'דינייה טרודה) והייתה במשך שנים עוזרת של מייסד התנועה גאורגי פלחנוב.
ב-1900 היא סיימה את לימודי דוקטורט באוניברסיטת ברן, לאחר מכן החלה לפרסם מאמרים בעיתונים סוציאל-דמוקרטיים בשפה הרוסית איסקרה וזאריה. ב-1906 לאחר מתן חנינה לחברי תנועות האופוזיציה באימפריה הרוסית היא חזרה לרוסיה.
ב-1903 היא פרסמה מאמר באיסקרה בשם "מכתב גלוי של יהודי אל היהודים", תחילה לא היה ידוע מיהו מחבר המאמר, זה נודע רק ב-1907. במאמר זה שוללת אקסלרוד את גישתה של תנועת הבונד כי יש להכיר ביהודים כאומה מיוחדת ומשווה גישה זו של הבונד אל גישתם של הציונים.
במרץ 1917 הייתה חברת מרכז של המנשביקים ולאחר מכן הצטרפה אל תנועתו של פלחנוב אחדות. בשנות העשרים של המאה ה-20 היא החלה ללמד במוסדות להשכלה גבוהה של ברית המועצות.
לובוב אקסלרוד הייתה בין ראשי תומכי הפילוסופיה מכניסטית ועל כך נמתחה עליה ביקורת קשה על ידי אברם דבורין.
לקריאה נוספת

יצחק מאור, שאלת היהודים בתנועה הליבראלית והמהפכנית ברוסיה, מוסד ביאליק, תשכ"ד, עמ' 144 - 149.
הערות שוליים

↑  לובוב אקסלרוד, במהדורת האינטרנט של האנציקלופדיה היהודית בשפה הרוסית (ברוסית)
↑  Открытое письмо еврея к евреям, Искра, 52, 7.11.1903.
↑  מאור, שאלת היהודים, עמ' 144 - 145.
| --- | --- |
בקרת זהויות :  NLI: 987010188545805171  PLWABN: 9810590356005606  BnF: cb10839597x (data)  CiNii: DA03480842  GND: 138102678  ISNI: 0000 0001 0985 3606  LCCN: n90642404  LNB: 000284195  NKC: uk2013750231  SELIBR: 354486  SUDOC: 165827114  VIAF: 70550825   WorldCat (עם VIAF): 70550825
סופרים קומנדר

| --- | --- |

 כללי
 תאריך הוצאה:  16 בפברואר 2007
 סוגה:  אסטרטגיה בזמן אמת
 פיתוח:  Gas Powered Games
 הוצאה לאור:  THQ 
 ארץ מקור:  ארצות הברית 
 הפצה:  THQ
 דרישות תוכנה
 מנוע משחק:  Moho Engine
 מצבי משחק:  שחקן יחיד, מרובה משתתפים
 דירוג:  12+, E10
 פלטפורמות:  Microsoft Windows, Xbox 360
 מדיה:  DVD-DL
 דרישות מערכת
 מעבד:  אינטל 1.8 GHz או AMD השווה לו
 זיכרון:  512MB RAM
 כרטיס מסך:  כרטיס בעל 128MB VRAM התומך ב-DX9
 מקום פנוי:  8GB
 
 www.supremecommander.com
 
סוּפְּרִים קומנדר (באנגלית: Supreme Commander - מפקד עליון; לעיתים מוכר גם בקיצור: SupCom) הוא משחק מחשב מסוגת משחק אסטרטגיה בזמן אמת. המשחק הוא ממשיך דרכו של Total Annihilation, וכקודמו גם הוא פותח על ידי חברת Gas Powered Games, ועוצב על ידי כריס טיילור. במהלך המשחק יכולים השחקנים לבחור לפקד על אחד משלושה צבאות ולעשות שימוש במכונות ענק מהלכות הקרויות "יחידת פיקוד משוריינת" (Armoured Command Unit או, בקיצור, ACU) באמצעותן ניתן לבנות בסיס צבאי ולשפר את איכות היחידות, כדי לכבוש את בסיס האויב. המשחק יצא לאור ב-16 בפברואר 2007 באירופה וב-20 בפברואר 2007 בצפון אמריקה, וזכה לביקורות חיוביות ממבקרי משחקים ולהצלחה מסחרית לא מבוטלת – עד יוני 2008 נמכרו יותר ממיליון עותקים של המשחק. חבילת ההרחבה למשחק, Supreme Commander: Forged Alliance, יצאה לאור ב-6 בנובמבר אותה שנה. משחק המשך, הנקרא Supreme Commander 2, יצא ב-2 במרץ 2010.
פורמט

בלב המשחק ניצבת יחידת הפיקוד המשוריינת, רובוט ענק דמוי אדם, ובה כל המשאבים הדרושים ליצירת צבא עתידני בזמן קצר, על בסיס המשאבים הטבעיים שבסביבתה. היחידות שיוצרים המפעלים או יחידת הפיקוד המשוריינת הן רובוטיות.
במהלך המשחק מתקדם השחקן בדרגות הטכנולוגיה, כשכל התקדמות מאפשרת לייצר מהנדסים רובוטיים מתקדמים יותר האחראים על בניית המבנים. ברמת הבסיס, היחידות והמבנים קטנים וחלשים יחסית. ברמה השנייה ניתן לחזק משמעותית את המיגון באמצעות אנרגיה, אחד משני המשאבים במשחק; ואילו ברמה השלישית נפתחת הגישה ליחידות חזקות מאוד, המסוגלות לפצח את מבצריו החזקים של האויב. ברמה הרביעית, העליונה, ניתן לבנות יחידות ומבנים גדולים, שמחירם גבוה ומשך בנייתם ארוך. באפשרותן של יחידות אלה, הנקראות "יחידות ניסיוניות", לחרוץ את גורל הקרב בעצמן, אם נעשה בהן שימוש הולם.
השחקן יכול לבחור לו אחד משלושה צדדים לוחמים, ולצאת למסע מלחמה ובו שישה שלבים (או "מפות"). השחקן מתחיל את דרכו כמפקד לא-מנוסה, ועם הזמן צובר ותק ונוטל חלק מרכזי במסע של צבאו לסיום "המלחמה הנצחית". על השחקן מוטלות משימות שאורך כל אחת מהן עשוי להיות כמה שעות; עם השלמתן מתרחבת המפה, ונחשפים האתגרים החדשים.
ליריב הממוחשב שלוש דרגות איכות, כשבדרגה העליונה (שבה הקושי המשחקי הוא הרב ביותר), יכול היריב הממוחשב לפעול בשיטות שונות: שליחת כמות גדולה של יחידות ברמה נמוכה; תקיפה עם יחידות מתקדמות; איזון בין שתי הגישות; או בחירה של טקטיקה המותאמת למפת המשחק.
פורמט > ניהול משאבים

כדי לנהל מלחמה זקוק השחקן לשני סוגי משאבים: משאבי אנרגיה, שמקורם במחוללים (גנרטורים חשמליים) אותם ניתן לבנות בכל מקום; ומסה, המופקת ממאגרי מסה מצומצמים. יחידות הבנייה יכולות להפיק אנרגיה משחזורה מהריסות אורגניות, ולהפיק מסה מסלעים ויחידות מושבתות. אפשרות הפקה נוספת מאפשרים "מבני ייצור" (פבריקציה) היכולים להמיר כמות גדולה של אנרגיה למסה. משאבים מאחסנים במבני אחסון שהמקום בהם מוגבל, ומשאבים שאין להם מקום אחסון אינם עומדים לרשות השחקן, היכול לבנות מבני אחסון נוספים לאגירת משאבים לשעת הצורך.
תכנון מערכת המבנים מעניק יתרונות מסוימים לשחקן. מבנים צורכי אנרגיה, למשל, יצרכו פחות אנרגיה אם ייבנו ליד מחוללים, ואלו יפיקו אנרגיה בכמות גדולה יותר אם ייבנו ליד מאגרי כוח. מפעלים יצרכו פחות אנרגיה ומסה אם ייבנו ליד מבני ייצור או מחוללים וחולצי המסה. חולשתה העיקרית של הבנייה המתוכננת היא הרגישות לנזק: במקרה שהמחולל נהרס, המבנה הסמוך לו יצרוך יותר אנרגיה, אך לא ייהנה ממחולל שיפיק אותה עבורו.
פורמט > לוחמה

"סופרים קומנדר" מאפשר לשחקנים להיעזר ב"תקריב אסטרטגי" (זום), המאפשר להם לצפות בשדה המערכה מנקודה גבוהה יותר, כך שמפת המשחק כולה מוצגת בפניהם. בתצוגה נראות צלמיות היחידות במקום היחידות עצמן. ניתן להתקרב לשדה הקרב כך שיחידות גדולות, כספינות קרב, ימלאו את המסך כולו. לתמונת שדה הקרב חשיבות רבה בעת המשחק, שכן בקרבות עשויים להשתתף בו־זמנית גם אלפי יחידות. מערכת התקריב מאפשרת לשלוט במספר גדול של יחידות ולנהל קרבות גדולים ("אפיים").
הטקטיקה בקרבות מותאמת לסביבת הכוכב המיושב ולזירת המלחמה, העשויה להתנהל באזור מדברי או ארקטי. שיטות הלוחמה דומות לאלו הנהוגות בקרב מודרני, ובהן שימוש בטכנולוגיות חמקנות, וכן באמצעי הגנה כמו טילים. אמצעי לוחמה ייחודי למשחק הוא מערכת המעבורת דרכה ניתן להניע כלי־טיס. מערכת זו מאפשרת גם להעביר הוראות מפורטות לייצור יחידות שיגיעו באופן אוטומטי אל חזית הקרב. השחקן יכול, נוסף לאלו, לעיין בפקודות שנתן ולשנותן או להורות ליחידה להתקיף במתואם ובו־זמנית עם יחידה אחרת, גם אם הגיעו לאזור החזית במועד שונה.
רקע

המשחק מתנהל בעתיד בו פותחה היכולת לעבור במרחבי הגלקסיה ב"מנהרות קוונטום" – שערים המובילים למקומות מיועדים. תחילה, נשלטו שערי הקוונטום על ידי אימפריית כדור הארץ, אך חורבנה של האימפריה הוביל למלחמה נצחית בין אומות הסייברן והאאון-אילומינייט.
רקע > צבאות

במשחק שלושה צבאות השונים זה מזה באמצעים שבידם ובאידאולוגיה שלהם:
פדרציית הארץ המאוחדת (United Earth Federation) נבנתה על חורבות "אימפריית כדור הארץ" וחותרת לאחד את הגלקסיה תחת שלטון שבסיסו בכדור הארץ. גישתה מודרנית יותר, אך יש לה צד אפל בדמות הסכמה לעבדות ותביעה לדומיננטיות בפדרציה.
אומת הסייברן (Cybran Nation) חותרת לשחרור הסייברנים מעריצות הפדרציה. בני הסייברן הם בני אנוש שמוחם שופר באמצעות שתלים טכנולוגיים, ומנהיגם הוא גאון תימהוני, ד"ר ברקמן, שהוא גם ראש צוות הפיתוח של הטכנולוגיה הקיברנטית של הסייברנים ומשמש להם דמות אב. מוחו של ברקמן שומר לאחר מותו, והוא נראה בפני בני אומתו בעזרת הולוגרמות.
האאון אילומינייט (Aeon Illuminate) הם בני אנוש הגורסים שהם מודרכים על ידי חייזרים הידועים בשם "שרפים", והם פועלים בהתאם לתורת השרפים המכונה "הדרך". האאון הם בני האנוש הראשונים שפגשו ישות חייזרית. עקב הפחד ששרר מהשרפים ברחבי "אימפריית כדור הארץ", נרדפו השרפים עד כדי סכנת הכחדה. מנגד, האאון אילומינייט הקימו ציוויליזציה החיה לפי דרכי החייזרים בכוכב הלכת שלהם. למרות מסר השלום והשלווה של השרפים, האאון אילומינייט פועלים באלימות כדי "לטהר" את העולם מאלה שאינם מאמינים כמותם בשרפים.
רקע > עלילה

המלחמה בין שלושת הצבאות נמשכת כבר אלף שנים, ולכל אחד מהכוחות חולשות המונעות ממנו ניצחון סופי בקרב: כוחות הפדרציה מפוזרים על־פני שטח רחב מדי, הסייברנים סובלים ממחסור בתחמושת ובכוח־אדם, ואילו האאון סובלים מאי־שקט פנימי.
הפדרציה משקיעה מאמצים בבניית נשק בשם "שמש שחורה" היכול להחריב כוכבי לכת שלמים, וכל אחד מהצדדים הניצים מבקש לעשות שימוש בנשק זה למטרותיו: הסייברנים חותרים להחריב באמצעותו את רשת הקוונטום, ואילו האאון רוצים לעשות בו שימוש כדי להעביר מסר של שלום לכל תושבי הגלקסיה.
בחירת הצבא מנתבת את עלילת המאבק: ניצחון צבא הפדרציה יושג כאשר "השמש השחורה" תשמש להשמדת כוכבי הלכת החשובים לאאון ולסייברנים; הסייברנים יכולים לפתח אינטליגנציה מלאכותית בשם QAI, שתפיץ וירוס שיבטל את כל שערי הקוונטום בגלקסיה ותאפשר לסייברנים לשגשג באין מפריע במשך חמש שנים; ניצחון האאון יביא להפיכת הנסיכה מנהיגת האאון לחלק מרשת שערי הקוונטום, ובכך היא תוכל להגיע למוחו של כל אדם, להביא את כל הצבאות להניח את נשקם ולכונן שלום בין כל הצבאות. בכל המקרים, המשחק מסתיים ברמז להגעתו של אויב חדש, שיופיע במשחק המשך או בחבילת הרחבה.
ייחודיות

כריס טיילור טען בראיונות כי אחד המאפיינים הבולטים של המשחק הוא קנה המידה הגדול שלו בהשוואה למשחקים אחרים. טיילור טען שגודל המפות הוא הסיבה לכך, שכן הן כוללות אוקיינוסים, אגמים והרים המאפשרים את קיומן של יחידות כדוגמת הצוללות הגרעיניות. השחקן יכול להיעזר בתקריב אסטרטגי כדי לנהל בהצלחה קרבות גדולים הכוללים אלפי יחידות, ומערכת זו לא יושמה במשחק כלשהו קודם לכן. כותב באתר חדשות המשחקים Gamespot פתח את ביקורתו על ידי ציון קנה הגודל של המשחק כהבדל החיובי העיקרי בין "סופרים קומנדר" לבין משחקים אחרים מסוגו.
במשחק זה לא היה יישום של שיטת ה"אבן נייר ומספריים", המאזנת בין היחידות השונות בכך שלכל יחידה יש אחרת לה היא עליונה באופן מעגלי. במקום זאת הושם דגש על אופי השימוש ביחידות. לדוגמה, שליחת 50 טנקים אל קדמת יחידה ניסיונית תסתיים לרוב בכישלון מוחלט, בעוד הקפת היחידה הניסיונית עם הטנקים תסתיים בניצחון.
היבט נוסף במשחק, שפותח בתשומת לב, הוא הלוחמה הימית. ביחס למשחקי אסטרטגיה אחרים, ספינות המלחמה במשחק גדולות ומציאותיות יותר ובעלות טווח ירי גדול יותר.
מבחינה טכנולוגית, המשחק היה מבין המתקדמים בתקופתו. לצד טכנולוגיות הגרפיקה העדכניות שיושמו במשחק, מתאפיין המשחק בהדמיית שדה קרב התואמת את חוקי הפיזיקה: כך, למשל, בעת פגיעה בסביבת הקרב ניזוקים העצים ונוצרים בורות באדמה. כמו כן, יחידות שהושמדו יתפרקו על פי אופן השמדתן.
פיתוח

Gas Powered Games החלה את פיתוח המשחק בינואר 2004. כריס טיילור, מקים החברה ומעצב המשחק, מאמין כי רוב משחקי האסטרטגיה המודרניים הם בעצם משחקי טקטיקות בזמן אמת, כי קנה המידה שלהם קטן מדי. שאיפתו הייתה ליצור משחק אסטרטגי באמת, עם אפשרויות התאמה עשירות. שאיפה נוספת הייתה לשווק את המשחק עם כלי הפיתוח של הצוות, אך מטרה זו לא יושמה. סופרים קומנדר הוא אחד המשחקים הראשונים שנבנו כדי לנצל מעבדים מרובי ליבה וצגים מרובי מסכים, ויודע להקצות משימות וחישובים מסוימים לליבות השונות במעבד.
ב-6 בפברואר 2007 יצא דמו של המשחק, שכלל קטע קצר ממסע המלחמה, ורק אומת הסייברן הייתה זמינה בו. אחרי צאת הגרסה הרשמית (גרסה 3189) יצאה גרסה 3220 (מרץ 2007) שאפשרה להריץ את המשחק ללא דיסק בכונן. גרסאות 3260 ו-3269 (יולי, אוקטובר) כללו יחידות חדשות ושיפורים במשחקיות. טיילור רמז כי בכוונתו לפתח בעתיד גרסה המותאמת לקונסולות משחק.
פסקול

פסקול המשחק הולחן על ידי ג'רמי סול (המלחין בסדרת Guild Wars ו-The Elder Scrolls). סול הלחין גם את המוזיקה למשחק "Total Annihilation", אביו הקדמון של סופרים קומנדר. פסקול המשחק זמין להורדה בשלמותו מאתר החברה.
סול ניסה להעניק למאזין למוזיקה הרגשה אפית - עצומת ממדים - תוך שמירה על סגנון מוזיקלי דומה בכל הרצועות. המוזיקה משתנה בזמן המשחק באופן דינמי, על מנת להתאים לאירועים המתרחשים. לדוגמה, כאשר השחקן בונה את בסיסו בתחילת המשחק מושמעת מוזיקה רגועה. לעומת זאת, בעת קרב מושמעת מוזיקה קצבית יותר. במשחק לשחקן היחיד מושמעת מוזיקה שונה בהתאם לצבא שבחר השחקן. בביקורות על המשחק צוינה לחיוב עבודתו של סול.
המשחק בתקשורת

לפני צאתו עורר סופרים קומנדר סקרנות רבה ואף זכה בתערוכת E3 בפרס משחק האסטרטגיה הטוב ביותר לפי GameCritics, ובתואר המשחק העתידי הטוב ביותר של IGN.
הביקורת הראשונה על המשחק נכתבה על ידי PC Gamer. המבקר שיבח את הרבגוניות של הזום האסטרטגי וביטא את תיעובו כלפי משחקים שעתידים לצאת בלי שיכללו אפשרות זו. השימוש בשני מסכים ועיצוב המשימות זכו לכבוד רב והייתה הכרה לחלק הרגשי של עלילת המשחק. למרות זאת, הציון קוצץ עקב חוסר הגיוון הכללי בסוגי היחידות, ודרישותיה הגבוהות של המערכת. הציון הסופי שנתן המגזין היה 91%.
לאחר צאתו, נכתבה באתר Eurogamer אחת הביקורות הראשונות ברשת על המשחק. אפשרויות משחק חדשניות, כדוגמת תמיכה בריבוי מסכים, זכו לשבחים בביקורת זו, וגודל המשחק והקרבות בו הותיר על המבקר רושם טוב. אף-על-פי-כן ציין המבקר כי קשה להתרגל למשחק, ואמר שהוא הרגיש כי הדגש על קנה המידה הגדול מותיר את הפרטים הקטנים בצד, ולכן הוחמץ חלק מסוים במשחק. עם זאת, ציון "מעולה" של 9/10 הוענק למשחק.
האתר IGN נתן למשחק את הציון 9/10. נקודת האור המרכזית בביקורת הייתה גמישות מערכת הזום האסטרטגי, בעוד הנקודה השלילית הייתה דרישותיה הגבוהות של המערכת, דהיינו הצורך במחשב מתקדם לתפעול המשחק.
אולם המשחק לא זכה לשבחים באופן גורף. בניגוד לביקורות הללו, הגרסה האוסטרלית של GamePro הביעה דעה שלילית על המשחק, והעניקה לו את הציון 5/10. ההערכה של GamePro הייתה שהמשחק שאפתני יתר על המידה, ובעיות הביצועים שלו (מבחינת מהירות ההרצה שלו) "מתחת לכל ביקורת", אף במחשבים מתקדמים. המבקרים בחנו את ביצועי המשחק - אלה ירדו בהדרגה עם התקדמות המשחק. הביקורת הייתה כה שנויה במחלוקת, עד ששני אתרים האוספים ציוני ביקורות באינטרנט, Metacritic ו-Game Rankings, הסירו את הביקורת מאתריהם.
באופן כללי היו הביקורות על המשחק חיוביות, והציון הממוצע שהוא קיבל על פי Metacritic היה 86/100. גם ביקורות לא-אנגליות על המשחק היו חיוביות, למשל, האתר הגרמני GameStar העניק למשחק ציון של 82 מתוך 100. המבקר העריך לחיוב את הגודל של המשחק, והתרשם כי לא קשה ללמוד אותו ולהכירו.